Maata näkyvissä -festarit

Maata näkyvissä -festarit (MNF tai MN-festarit) on Pohjoismaiden suurin nuorille suunnattu kristillinen tapahtuma, joka järjestetään vuosittain marraskuussa Turussa. Tapahtuman järjestäjiä ovat Suomen Luterilainen Evankeliumiyhdistys (SLEY) yhteistyössä Turun Henrikinseurakunnan, Turun Katariinanseurakunnan, Maarian seurakunnan, Turun Mikaelinseurakunnan, Paattisten seurakunnan ja Turun tuomiokirkkoseurakunnan kanssa. Tapahtumapaikkana ovat Turkuhalli (sponsorinimeltään Gatorade Center), ja samassa pihapiirissä sijaitseva Turun Messukeskus.

Festaritapahtuma on viikonlopun mittainen, ja sen ohjelmassa on muun muassa konsertteja, gospelkonsertteja, yleistä hauskanpitoa ja hengailua, pienryhmäluentoja nuorille ajankohtaisista aiheista sekä sunnuntaiaamuna pidettävä jumalanpalvelus.

Tapahtuman järjestelyihin osallistuu noin 1 200 vapaaehtoistyöntekijää.

Vuonna 2022 kävijämäärä nousi noin 12 500:aan ja vuonna 2023 yli 13 500:aan. Vuonna 2024 tapahtumassa oli viikonlopun aikana noin 13 700 kävijää Suomesta, Ruotsista ja Virosta. Tapahtumassa oli mukana yhteensä 127 eri seurakuntaa. Lauantai-illan pääkonsertissa osallistujia oli vuonna 2006 noin 11 500. 

Maata Näkyvissä -festarit järjestetään 40. kerran 21.–23. marraskuuta 2025 teemalla Uskollinen.

 Historia 
Tapahtuma sai alkunsa kun 19. syyskuuta 1984 17-vuotias Timo Vainio kuoli sydänkohtaukseen kesken koulupäivän. Muistokukkien sijasta pyydettiin, että Vainion muistoksi ihmiset muistaisivat lahjoituksella Turun kertsiä – nuortenporukkaa jossa Vainio oli ollut aktiivijäsen. Lahjoituksia kertyi 4 000 markkaa. Summalla päätettiin järjestää ensimmäiset Maata näkyvissä -festarit. Ensimmäiset festarit järjestettiin vuotta myöhemmin, marraskuussa 1985, Turun Pallivahan kirkossa muistojuhla teemana Maata näkyvissä. Läsnä oli noin 120 nuorta. Nämä päättivät järjestää tapahtuman uudelleen seuraavana vuonna.

Vuoden 2020 tapahtuma jouduttiin siirtämään seuraavalle vuodelle koronaviruspandemian takia. Tapahtuma järjestettiin marraskuussa 2021 teemalla Minulla on unelma, pandemian vuoksi poikkeuksellisesti yksipäiväisenä ja siihen myytiin myös striimilippuja. Kävijämäärä paikan päällä jäi noin 2 000 henkeen. Gatorade Centerissä käytettiin Lounais-Suomen aluehallintoviraston määräyksen mukaisesti koronapassia. 

Festarien tapahtumapaikat, teemat ja pääkonserttien osallistujamääriä eri vuosina:

 1985 Pallivahan kirkko ja seurakuntatalo, Maata näkyvissä, noin 120 henkeä
 1986 Pallivahan kirkko ja seurakuntatalo, Mikä maa, mikä valuutta, noin 300 henkeä
 1987 Pallivahan kirkko ja seurakuntatalo, Suora yhteys, noin 600 henkeä
 1988 Lutherin kirkko ja kouluja, Paratiisipuun varjossa, noin 1 000 henkeä
 1989 Turun VPK:n talo ja Kupittaan urheiluhalli, Seikkailu siniseen, noin 2 000 henkeä
 1990 Ikituuri-areena, Mikaelinkirkko ja Konserttitalo, Ennen kuulumatonta
 1991 Turkuhalli ja Turun messukeskus, Beibi, älä pelkää
 1992 Turkuhalli ja Turun messukeskus, Hei, miten olis?, noin 4 500 henkeä
 1993 Turkuhalli ja Turun messukeskus, a.D. 1993
 1994 Turkuhalli ja Turun messukeskus, 10-synttärit
 1995 Turkuhalli ja Turun messukeskus, Minne matka?; viimeinen teemavuosi (teemoja on ollut tämänkin jälkeen, mutta ne eivät ole olleet niin keskeisiä)
 1996 Turkuhalli ja Turun messukeskus
 1997 Turkuhalli ja Turun messukeskus
 1998 Turkuhalli ja Turun messukeskus, noin 7 000 henkeä
 1999 Turkuhalli ja Turun messukeskus
 2000 Turkuhalli ja Turun messukeskus, yli 10 000 henkeä
 2001 Turkuhalli ja Turun messukeskus, yli 10 000 henkeä
 2002 Turkuhalli ja Turun messukeskus, yli 10 000 henkeä
 2003 Turkuhalli ja Turun messukeskus, yli 11 000 henkeä
 2004 Turkuhalli ja Turun messukeskus, yli 11 000 henkeä
 2005 Turkuhalli ja Turun messukeskus, yli 11 000 henkeä
 2006 Turkuhalli ja Turun messukeskus, noin 11 500 henkeä, loppuunmyyty
 2007 Turkuhalli ja Turun messukeskus, noin 11 500 henkeä, loppuunmyyty
 2008 Turkuhalli ja Turun messukeskus, noin 11 500 henkeä, melkein loppuunmyyty
 2009 Turkuhalli ja Turun messukeskus, Ihmeellinen päivä, noin 10 000 henkeä. Tapahtuma sai valtakunnallista huomiota, koska sikainfluenssa (H1N1) -pandemian pelättiin leviävän festivaaleilla dramaattisesti. Asian nosti esille tartuntataudeista vastaava lääkäri Jane Marttila Kotimaa-lehdessä.
 2010 Turkuhalli ja Turun messukeskus, Minä rakastan sinua, lähes 10 000 henkeä
 2011 HK Areena ja Turun messukeskus, Kuolemattomuus, yli 11 000 henkeä
 2012 HK Areena ja Turun messukeskus, Jumalan perhe
 2013 HK Areena ja Turun messukeskus, Vapaana valokeilassa
 2014 HK Areena ja Turun messukeskus, Kiitos kaikesta, tapahtuma juhli 30-vuotista taivaltaan, noin 25 000 henkeä
 2015 HK Areena ja Turun messukeskus, Sinä olet ihme, noin 23 000 henkeä
 2016 HK Areena ja Turun messukeskus, Armo, yli 19 000 henkeä
 2017 Gatorade Center ja Turun messukeskus, Voit luottaa minuun, noin 18 500 henkeä
2018 Gatorade Center ja Turun messukeskus, Rauha, 18 000 henkeä
2019 Gatorade Center ja Turun messukeskus, Mitä mä pelkään?, 17 500 henkeä. 2020 Gatorade Center ja Turun messukeskus, Minulla on unelma, tapahtuma siirrettiin vuodelle 2021 koronaviruspandemian takia.
2021 Gatorade Center ja Turun messukeskus, Minulla on unelma, 2 000 henkeä
2022 Gatorade Center ja Turun messukeskus, Ilon päivä, 12 500 henkeä
2023 Gatorade Center ja Turun messukeskus, Et ole yksin, yli 13 500 henkeä
2024 Gatorade Center ja Turun messukeskus, Olet turvassa, 13 700 henkeä
2025 Gatorade Center ja Turun messukeskus, Uskollinen, 15 600 henkeä. Tapahtuma juhli 40-vuotista taivaltaan.

Vakioesiintyjiä ovat olleet muun muassa The Rain (vuoteen 2015), Terapia (vuoteen 2005), Juha Tapio, HB, Pekka Simojoki, kls., Park 7 ja Juhani Tikkanen.

Esiintyjät vuosittain
VuosiEsiintyjät2008Ariel & Supremos, August, bass'n Helen, bob K (SE), Claas P. Jambor (DE), DadsHello, Dien Taylor (US), Daikini, Etappi, Fireheart, Frail, G-Powered, HB, Hilastherion, Jan Inge Saltskår (NO), Juha Tapio Band, kidMan, kls., Kraka, Luotettava Todistus, Mehida, Mikko Vaismaa, Norman, Olli Helenius trio, Peter Joukainen Band, Punainen Lanka, Sacrecy, Sanctus Real (US), Scandinavian Metal Praise, SwingLoJumpHi, Tarvo & Starwar, TERA, The Rain, Xaris Finland, ja UPS2009Aurum, bass'n Helen, Connection Posse, Deuteronomium, Daniel S. Diago & New Shoes, Fireflight, G-Powered, HB, Juha Tapio, Kaemo, Kisko, kls., Olli Helenius, Pekka Laukkarinen Union, Pekka Simojoki, Pro Fide, Punainen Lanka, Realismi, Sarah Kelly, Saraste, Sotahuuto, Syvä Sininen, TEO, TERA, The Rain, The Road ja VIP2010AOC, bass'n Helen, Donkey Ride, Dissonanssi, Dust Eater Dogs, Egoeimi, Fivestar Prophet, GodFM, G-Powered, HB, Idän Ihmeet, Juha Tapio, Kaemo, Katajainen Kansa, kls., Lilly Among Thorns (Saksa), LZ7 (UK), Mehida, Mikko goes to Heaven, Miriam, Newsboys (USA), Nolla, Punainen Lanka, Saraste, Sáwol, TERA, The Road ja UPS2011Skillet (USA), HB, LZ7 (Iso-Britannia), TERA, Saraste, kls., The Rain, Intohimo (Ruotsi), Higher Ground, Katajainen Kansa, Idän Ihmeet, August, Sotahuuto, Park 7, Serafiel, Sonic Revival, Dien Taylor (USA), Elliots, Kaemo, Kappeli Sound System, GodFM2012Audile, Aurum, bass'n Helen, Claas P. Jambor (GER), Disciple (USA), G-Powered, GodFM, Good Weather Forecast (GER), Great Wide North, HB, Idän Ihmeet, In Process, Joel Kotsjuba & Co. (EST), Jonitapani, Juha Tapio, Kaemo, Kappeli Sound System, Katajainen Kansa, kls., Kontrol, Leevi Helo & Co, Megiddon, Miriam, Nolla, Olli Helenius & Yhtye, One80 Dance Crew, Park 7, Rammas Atas, Saraste, Sumusade, TERA, The Rain, Torsten Borg, Tuomas Auvinen Band, Teatteri Kumbe2013Hawk Nelson (CAN), LZ7 (UK), Theocracy (USA), Great Wide North, The Rain, Pastorit, Immanuel, Audile, HB, Deuteronomium, kls., TERA, Idän Ihmeet, Etappi, GFM, Katajainen Kansa, Leevi Helo & Co, Lunastamo, Maksetut viulut, MGtH, Miriam, No Man’s Band, Pro Fide, Punainen Lanka, Serafiel, Tuomas Auvinen Band, Yano, Teatteri Kumben harrastajaryhmä2014Audile, Eve & Ossi, GFM, Herz, Idän Ihmeet, Immanuel, Juha Tapio, Juhani Tikkanen, Kaemo, Katajainen Kansa, kls., Kontrol, Leevi Helo & Co, LZ7 (Iso-Britannia), Matt Popovits (USA), Mikko Vaismaa, Miriam, No Man’s Band, Ole Børud (Norja), Park 7, Pastorit, Pekka Laukkarinen, Poika ja Maria, Remedy Drive (USA), Saraste, Sotahuuto, SRO musalinja, Teatteri Kumbe, Tera, The Rain, The Road, Xaris Finland2015Audile, Fireflight (USA), GFM, Good Weather Forecast (GER), Herz, Juha Tapio, Juhani, kls., Kontrol, Kruuvi, Matt Popovits (USA), Mikaveli, Mikko Vaismaa, Miriam, MN Houseband, Park 7, Pastorit, Pekka Laukkarinen, Pella, Sancta Venia, Saraste, Sonic Revival, TERA, Transform DJs (USA), Vanamo, Vähäsarja, Xaris Finland, Jukka J. Jyrä, Nolla2016GFM, Herz, Kls., Park 72017Park 7, LZ7 (UK), GFM, Tenth Avenue North (USA), kls., Good Weather Forecast (GER), Kruuvi, Mikaveli, Samuli Luomaranta & Kotiinpalaajat, Groovefem, Jellona, NNS, SAVE, Pro Fide, Jippu, Ida Bois, Juhani Tikkanen, Great Wide North (USA)2018Social Beingz (UK), LZ7 (UK), Jippu, Jukka Leppilampi, Juhani Tikkanen, kls., BigBless, Good Weather Forecast (GER), GFM, NNS, Mc Oge, Park 7, Audile, Miriam, Worship Central, Roisi Roni, Fiskaali2019King's Village (UK), Brightline (UK), Social Beingz (UK), Park 7, Big Bless, bass'n Helen, Dani, Debi, GFM, Inborn Tendency, Janne Silvasti, JOONA, Joonaz, Juhani Tikkanen, Kingdom Sound, kls., Laura ja Kaksi Naulaa, Maksetut Viulut, Mikaveli, Mikko Vaismaa, MN Houseband, Mooria, NNS, Peter & Laura Joukainen Trio, Pietari Savolainen, Roni Samuel, Samuli Luomaranta & Kotiinpalaajat, Samuli Vettenranta, SAVE, SRO Musiikkilinja, Tikkis & Toikkis, Vanamo, Wimma Crew2020Vuoden 2020 tapahtuma jouduttiin siirtämään seuraavalle vuodelle koronaviruspandemian takia.2023Ilta, kls., PapiPike, Immanuel, Juhani Tikkanen, Mikko Vaismaa, Park 7, TERA, Miika Johannes, Anneli ja Visa.2024Maksetut viulut, Riku Happonen, Helmi Rönnqvist ja Aamu Rönnqvist, Pekka Simojoki, Heidi Simelius, Sami Asp, Freesia & Friends2025Aikku ja Ville, Anneli & Alma, Avalova, BEIGE, Dance Company Fireworks, Emeliina Virtanen, Erilainen Edelläkävijä, Eve & Ossi, Hema Harju, Henkka ja Heinämiehet, Immanuel, INNEA, Juha Tapio, Juhani Tikkanen, Kotiinpalaajat, Lassila Ensemble, Lehterin parvi, Leone, Maksetut Viulut, Miika Johannes, Miriam, Maata Näkyvissä -houseband, MNKK, No Man's Band, PALMI, PapiPike, Park 7, Pekka Simojoki, Pienlähettiläs, Pro Fide, Raindrops, Severi Laakso, Silence The Echo, Tenth Avenue North, The Road, Vanamo 

 Lähteet 

 Aiheesta muualla 

Maata näkyvissä -festarit
Suomen luterilainen evankeliumiyhdistys
Turun evankelisluterilaiset seurakunnat

Luokka:Evankelisuus
Luokka:Hengellisen musiikin tapahtumat Suomessa
Luokka:Turun tapahtumat
Luokka:Uskonto Turussa
Luokka:Turun musiikki
Luokka:Musiikkifestivaalit Suomessa